Daniel Rugholm (KF), 2011-02-22:
Tak for det.
Dermed bliver det også en dobbelt tak, for jeg starter igen med at takke forligspartierne for et godt og konstruktivt samarbejde i forligskredsen.
Ligeledes vil jeg også godt rette en tak til dem, der har bidraget til processen med mange og gode høringssvar.
Det er i samfundets største interesse, at vi i Danmark har universiteter, der opererer på niveau med de bedste universiteter internationalt.
Danmark har brug for universiteter, der tiltrækker dygtige forskere, universiteter, der uddanner kandidater, hvis kompetencer imødekommer samfundets og erhvervslivets behov, og universiteter, hvis uddannelser og forskning er innovative, men som også selv opererer innovativt på alle ledelsesniveauer.
Med dette lovforslag skaber vi nogle ledelsesmæssige og økonomiske forbedringer for universiteterne.
Vi giver universiteterne en højere grad af selvbestemmelse, mere frihed, men frihed under ansvar.
Blandt nogle af initiativerne i forslaget kan nævnes, at vi lemper reglerne for nedsættelse af de akademiske råd; at vi tager initiativ til at sikre, at det videnskabelige personale reelt har tiden til at udøve deres forskningsfrihed i arbejdstiden; at vi styrker udviklingskontrakterne med færre og mere præcise mål; at vi gør det meget enklere for universiteterne at sende studerende til udlandet for at gennemføre hele eller dele af uddannelsen i udlandet; og at vi fjerner flere krav til det organisatoriske arbejde og øger frihedsgraden for ledelsen på universiteterne.
Alle disse ting tror vi bidrager til en mere strategisk ledelse af universiteterne, ligesom vi tror og i den grad håber, at de vil bidrage til, at flere og flere kandidater får international erfaring med sig videre i deres studie- og arbejdsliv.
Specielt de elementer i lovforslaget, som omhandler det internationale, mener vi er meget vigtige.
Globaliseringen gør det nødvendigt for universiteterne at have samarbejder på tværs af landegrænser, og erhvervslivet efterspørger kandidater, der kan forstå, og som kan operere i en globaliseret verden.
Vi lægger derfor fortsat vægt på at sikre en høj kvalitet af de dele, der foregår i udlandet, ligesom der også bliver krav om, at universiteterne grundigt vejleder de studerende, som begiver sig ud i verden.
Selv om vi nu øger ledelsens frihed, er der en klar forventning om fortsat medbestemmelse og medinddragelse af både medarbejdere og studerende på universiteterne.
Vi vil naturligvis løbende evaluere, om disse frihedsgrader forvaltes ret.
Vi er overbeviste om, at både universiteternes ledelser, medarbejdere og studerende vil tage positivt imod disse forbedringer og forenklinger.
Det Konservative Folkeparti støtter dette lovforslag, og vi ser frem til et konstruktivt udvalgsarbejde i den videre behandling.
Jeg vil godt starte med at takke forligspartierne for et godt og konstruktivt samarbejde i forligskredsen.
Ligeledes vil jeg også rette en tak til dem, der har bidraget til processen med mange og gode høringssvar.
Det er i samfundets største interesse, at vi i Danmark har universiteter, der opererer på niveau med de bedste universiteter internationalt.
Danmark har brug for universiteter, der tiltrækker dygtige forskere, universiteter, der uddanner kandidater, hvis kompetencer imødekommer samfundets og erhvervslivets behov, og universiteter, hvis uddannelser ...
[Lydudfald].
Mødet er udsat.
Forhandling